da da en da en da sv da da da da en da da da da da da da da da da nn da da en da da en en da en en da da da en da da da da en da da da de
SMV’er kan igen søge penge til it-sikkerhed
Små og mellemstore virksomheder kan nu søge tilskud til at sikre sig bedre mod cyberangreb. Tilskuddet tildeles efter først til mølle-princippet.
Af Peter Lindbjerg, journalist, Jyske Bank
CEO-fraud, phishing, ransomware … Cyberkriminalitet er blevet en indbringende og udbredt forretning, og de kriminelle går ikke kun efter de store virksomheder. Også små og mellemstore virksomheder er yndede ofre – og det kan blive en dyr oplevelse.
På den baggrund er det en velkommen håndsrækning til virksomheder med fra 2 til 249 ansatte og et dansk CVR-nummer, at de nu kan søge et tilskud på 50.000 kr. til at styrke it-sikkerheden. Tilskuddet skal bruges til køb af en ekstern rådgiver, som kan gennemgå virksomhedens digitale sikkerhedsniveau og komme med løsningsforslag til større digital sikkerhed og ansvarlig dataanvendelse.
Der kan søges fra tirsdag den 13. september hos SMV:Digital, der er sat i verden af Erhvervsstyrelsen. Puljen er på ca. 15 mio. kr. og uddeles efter først til mølle-princippet. I foråret fik 701 virksomheder tildelt et tilsvarende tilskud.
Et her-og-nu billede af sikkerheden
Problemet med cyberkriminalitet er vokset med det stigende antal hjemmearbejdspladser og krigen i Ukraine – så det er vigtigt for virksomheder i alle størrelser og i alle brancher at prioritere it-sikkerheden og få styr på data, processer, systemer og politikker.
”Med en rådgivningsvoucher på 50.000 kr. kan virksomheden få analyseret nu-situation, og få afklaret eller anbefalet en prioriteret liste med forbedringsforslag – herunder uddannelse af medarbejdere,” siger Holger Prip, der er projektleder i SMV:Digital.
De tre typiske indsatsområder er kort beskrevet: Den traditionelle it-sikkerhed som firewalls og backup, en klar beskrivelse af rutiner og beredskabsplaner samt ansvarlig databehandling, fx vedrørende GDPR.
Da tilskuddet udelukkende må bruges på rådgivning, skal virksomheden selv finansiere at få forslagene ført ud i livet, fx indkøb af software og hardware. Fra 3. oktober åbner SMV:Digital dog for endnu en ordning, hvor der kan søges tilskud på op til 250.000 kr. til investering i teknologi og it, bl.a. i forbindelse med digital sikkerhed. De aktuelle tilskudspuljer kan ses på smvdigital.dk.
Læs mere om tilskuddet til digital sikkerhed og ansvarlig dataanvendelse
Del på Facebook Del på Twitter Del på LinkedIn
Vil du følge med?
Tilmeld dig her og få en mail, når der kommer nyheder i kategorien Business. Du kan til hver en tid afmelde dig igen.
Nordic Fintech Week 2022: Tech-tendenser i den finansielle verden
Hvor bevæger teknologien den finansielle verden hen? Jyske Bank TV har i denne uge været med som mediepartner på konferencen 'Nordic Fintech Week 2022'. Se indslag om aktuelle tendenser på området.
Nordic Fintech Week 2022Philip KonopikVisaRune MaiMastercard EuropeGudmund KristjanssonLoucinityJulia RontVespiaMichael GakstatterPascal BouvierMiddlegame VenturesKasper Uhd JepsenDanske Bank
Prognose for dansk økonomi: Konjunkturnedgangen er her allerede
Jyske Banks cheføkonom Niels Rønholt analyserer dansk økonomi og giver sine forventninger til udviklingen.
Høsten er i hus. Skal overskuddet på pension?
Når man som selvstændig erhvervsdrivende indbetaler på pension, så kan man med fordel benytte sig af 30 %-ordningen. Navnet hentyder til, at man kan indbetale 30 % af virksomhedens overskud på ordningen. Nu nærmer tiden sig, hvor størrelsen på årets overskud – og dermed den rigtige indbetaling – skal findes. Men, hvordan er det nu med den 30 %-ordning. Hvorfor ikke bare lade pengene stå i virksomheden?
Vi svarer døgnet rundt
Ring 89 89 89 89
Book mødeSkriv til osChat med osBliv ringet op
Jyske Bank A/S, Vestergade 8-16, 8600 Silkeborg